CELEX: 52022PC0079
Language: sk
Date: 2022-03-04
Title: Návrh ROZHODNUTIE RADY o pozícii, ktorá sa má v mene Európskej únie prijať v Spoločnom výbore EHP k zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP (Účasť štátov EZVO, ktoré sú členmi EHP, v skupine expertov členských štátov pre udržateľné financovanie)

EURÓPSKA KOMISIA
            V Bruseli4. 3. 2022
            COM(2022) 79 final
            2022/0057(NLE)
            
            Návrh
            ROZHODNUTIE RADY
            o pozícii, ktorá sa má v mene Európskej únie prijať v Spoločnom výbore EHP k zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP (Účasť štátov EZVO, ktoré sú členmi EHP, v skupine expertov členských štátov pre udržateľné financovanie) 
            (Text s významom pre EHP)
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia o pozícii, ktorá sa má zaujať v mene Únie v Spoločnom výbore EHP v súvislosti s plánovaným prijatím rozhodnutia Spoločného výboru o zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP.
            
            
               2.Kontext návrhu
            
            
               2.1.Dohoda o EHP
            
            
               Dohoda o Európskom hospodárskom priestore (ďalej len „Dohoda o EHP“) zaručuje občanom a hospodárskym subjektom v EHP rovnaké práva a povinnosti v rámci vnútorného trhu. Stanovuje sa v nej začlenenie právnych predpisov EÚ týkajúcich sa štyroch slobôd v 30 štátoch EHP, ktoré pozostávajú z členských štátov EÚ, Nórska, Islandu a Lichtenštajnska. Dohoda o EHP sa okrem toho vzťahuje na spoluprácu v ďalších dôležitých oblastiach, ako sú výskum a vývoj, vzdelávanie, sociálna politika, životné prostredie, ochrana spotrebiteľa, cestovný ruch a kultúra, známe pod spoločným názvom „sprievodné a horizontálne“ politiky. Dohoda nadobudla platnosť 1. januára 1994. Európska únia je spolu so svojimi členskými štátmi zmluvnou stranou tejto dohody.
            
            
               2.2.Spoločný výbor EHP
            
            
               Za spravovanie Dohody o EHP je zodpovedný Spoločný výbor EHP. Predstavuje fórum na výmenu názorov v súvislosti s fungovaním Dohody o EHP. Svoje rozhodnutia prijíma konsenzom. 
            
            
               2.3.Pripravovaný akt Spoločného výboru EHP
            
            
               Očakáva sa, že Spoločný výbor EHP prijme rozhodnutie Spoločného výboru EHP (ďalej len „pripravovaný akt“) o zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP.
            
            
               Cieľom pripravovaného aktu je začleniť nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb
                  1
                a nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088
                  2
                do Dohody o EHP.
            
            
               Pripravovaný akt sa stane pre zmluvné strany záväzným v súlade s článkami 103 a 104 Dohody o EHP. 
            
            
               3.Pozícia, ktorá sa má zaujať v mene Únie
            
            
               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Táto pozícia by sa mala po prijatí pri najbližšej možnej príležitosti predložiť Spoločnému výboru EHP.
            
            
               Pripojeným rozhodnutím Spoločného výboru EHP sa zavádzajú práva účasti štátov EZVO, ktoré sú členmi EHP, na činnosti riadiaceho orgánu Únie, konkrétne skupiny expertov členských štátov pre udržateľné financovanie, čo presahuje rámec toho, čo možno považovať za čisto technické úpravy v zmysle nariadenia Rady č. 2894/94. Pozíciu Únie preto stanoví Rada.
            
            
               4.Právny základ
            
            
               4.1.Procesnoprávny základ
            
            
               4.1.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“
            
         
         
            
               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .
            
            
               4.1.2.Uplatnenie na tento prípad
            
            
               Spoločný výbor EHP je orgán zriadený dohodou, konkrétne Dohodou o EHP. Akt, ktorý má Spoločný výbor EHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkami 103 a 104 Dohody o EHP. 
            
            
               Pripravovaný akt nedopĺňa ani nemení inštitucionálny rámec danej dohody. Procesnoprávnym základom navrhovaného rozhodnutia je preto článok 218 ods. 9 ZFEÚ v spojení s článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.
            
            
               4.2.Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ v spojení s článkom 1 ods. 3 nariadenia Rady č. 2894/94 závisí predovšetkým od hmotnoprávneho základu právneho aktu EÚ, ktorý sa má začleniť do Dohody o EHP. 
            
            
               Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               4.2.2.Uplatnenie na tento prípad
            
            
               Hlavný cieľ a obsah pripravovaného aktu sa týkajú aproximácie právnych predpisov a zaistenia fungovania vnútorného trhu. Hmotnoprávnym základom navrhovaného rozhodnutia je preto článok 114 Zmluvy o fungovaní Európskej únie.
            
            
               4.3.Záver
            
            
               Právnym základom navrhovaného rozhodnutia by mal byť článok 114 v spojení s článkom 218 ods. 9 ZFEÚ a článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.
            
            
               5.Uverejnenie pripravovaného aktu
            
            
               Keďže aktom Spoločného výboru EHP sa zmení príloha IX (Finančné služby) a protokol 37 (obsahujúci zoznam podľa článku 101) k Dohode o EHP, je vhodné ho po prijatí uverejniť v Úradnom vestníku Európskej únie.
            
            
            
            
               2022/0057 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má v mene Európskej únie prijať v Spoločnom výbore EHP k zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP 
                  
                  (Účasť štátov EZVO, ktoré sú členmi EHP, v skupine expertov členských štátov pre udržateľné financovanie) 
               
         
         
            
               (Text s významom pre EHP)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
            
            
               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  4
               , a najmä na jeho článok 1 ods. 3, 
            
            
               so zreteľom na návrh Európskej komisie,
            
            
               keďže:
            
            
               (1)Dohoda o Európskom hospodárskom priestore
                  5
                (ďalej len „Dohoda o EHP“) nadobudla platnosť 1. januára 1994. 
            
            
               (2)Podľa článku 98 Dohody o EHP môže Spoločný výbor EHP zriadený Dohodou o EHP (ďalej len „Spoločný výbor EHP“) okrem iného prijať rozhodnutie o zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP.
            
            
               (3)Nariadenie Európskeho parlamentu a Rady (EÚ) 2019/2088
                  6
                sa má začleniť do Dohody o EHP.
            
            
               (4)Nariadenie Európskeho parlamentu a Rady (EÚ) 2020/852
                  7
                sa má začleniť do Dohody o EHP.
            
            
               (5)Príloha IX a protokol 37 k Dohode o EHP by sa mali zodpovedajúcim spôsobom zmeniť.
            
            
               (6)Pozícia Únie v Spoločnom výbore EHP by preto mala byť založená na pripojenom návrhu rozhodnutia Spoločného výboru EHP,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má prijať v mene Únie v Spoločnom výbore EHP k zmene prílohy IX (Finančné služby) a protokolu 37 k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
            
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
            
         
         
            
               
                     predseda
               
            
         
         
            
                  
                     (1)
                  
                        Ú. v. EÚ L 317, 9.12.2019, s. 1.
               
               
                  
                     (2)
                  
                        Ú. v. EÚ L 198, 22.6.2020, s. 13.
               
               
                  
                     (3)
                  
                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64. 
               
               
                  
                     (4)
                  
                        Ú. v. ES L 305, 30.11.1994, s. 6.
               
               
                  
                     (5)
                  
                        Ú. v. ES L 1, 3.1.1994, s. 3. 
               
               
                  
                     (6)
                  
                        Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1).
               
               
                  
                     (7)
                  
                        Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13).
               
            
      
    ---documentbreak--- 
      
         
               EURÓPSKA KOMISIA
            V Bruseli4. 3. 2022
            COM(2022) 79 final
            
            PRÍLOHA
            k
            návrhu ROZHODNUTIA RADY
            o pozícii, ktorá sa má v mene Európskej únie prijať v Spoločnom výbore EHP k zmene prílohy IX (Finančné služby) a protokolu 37 (obsahujúceho zoznam podľa článku 101) k Dohode o EHP (Účasť štátov EZVO, ktoré sú členmi EHP, v skupine expertov členských štátov pre udržateľné financovanie)
            
               
         
         
            
               PRÍLOHA 
            
            
               ROZHODNUTIE SPOLOČNÉHO VÝBORU EHP,
            
            
               ktorým sa mení príloha IX (Finančné služby) a protokol 37 (obsahujúci zoznam podľa článku 101) k Dohode o EHP
            
            
               SPOLOČNÝ VÝBOR EHP,
            
            
               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            
            
               keďže:
            
            
               (1)Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb
                  1
                sa má začleniť do Dohody o EHP.
            
            
               (2)Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088
                  2
                sa má začleniť do Dohody o EHP.
            
            
               (3)Príloha IX a protokol 37 k Dohode o EHP by sa preto mali zodpovedajúcim spôsobom zmeniť,
            
            
               PRIJAL TOTO ROZHODNUTIE:
            
            
               Článok 1
            
            
               V prílohe IX k Dohode o EHP sa v bode 31nb [delegované nariadenie Komisie (EÚ) 2019/1851] vkladá tento text:
            
            
               „31o.32019 R 2088: Nariadenie Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019, s. 1) zmenené týmto právnym predpisom:
            
            
               –32020 R 0852: nariadenie Európskeho parlamentu a Rady (EÚ) 2020/852 z 18. júna 2020 (Ú. v. EÚ L 198, 22.6.2020, s. 13).
            
            
               Ustanovenia nariadenia sa na účely tejto dohody vykladajú v súlade s týmito úpravami:
            
            
               a)Pokiaľ ide o štáty EZVO, výnimky stanovené v článku 4 ods. 3 a 4 sa uplatňujú odo dňa nadobudnutia účinnosti rozhodnutia Spoločného výboru EHP č. .../... z [tohto rozhodnutia] alebo od dátumu určeného podľa vnútroštátneho práva, ktorý nesmie presiahnuť 12 mesiacov odo dňa nadobudnutia účinnosti tohto rozhodnutia.
            
            
               b)Pokiaľ ide o štáty EZVO, v článku 20:
            
            
               a)v odseku 2 sa slovami „od 10. marca 2021“ rozumie „od dátumu nadobudnutia účinnosti rozhodnutia Spoločného výboru EHP č. .../... z [tohto rozhodnutia] alebo dátumu určeného podľa vnútroštátneho práva, ktorý nesmie presiahnuť 12 mesiacov odo dňa nadobudnutia účinnosti tohto rozhodnutia“;
            
            
               b)v odseku 3 sa slovami „od 1. januára 2022“ rozumie „od dátumu nadobudnutia účinnosti rozhodnutia Spoločného výboru EHP č. .../... z [tohto rozhodnutia] alebo dátumu určeného podľa vnútroštátneho práva, ktorý nesmie presiahnuť 12 mesiacov odo dňa nadobudnutia účinnosti tohto rozhodnutia“.
            
         
         
            
               31p.32020 R 0852: Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13).
            
            
               Ustanovenia nariadenia sa na účely tejto dohody vykladajú v súlade s týmito úpravami:
            
            
               a)V článku 13 ods. 1 písm. d) sa slová „práve Únie“ nahrádzajú slovami „Dohode o EHP“.
            
            
               b)Pokiaľ ide o štáty EZVO v článku 27 ods. 2 sa slovami „od 1. januára 2022“ rozumie „od dátumu nadobudnutia účinnosti rozhodnutia Spoločného výboru EHP č. .../... z [tohto rozhodnutia] alebo dátumu určeného podľa vnútroštátneho práva, ktorý nesmie presiahnuť 12 mesiacov odo dňa nadobudnutia účinnosti tohto rozhodnutia“.“
            
            
               Článok 2
            
            
               V protokole 37 k Dohode o EHP sa dopĺňa tento bod:
            
            
               „43.Skupina expertov členských štátov pre udržateľné financovanie [nariadenie (EÚ) 2020/852].“
            
            
               Článok 3
            
            
               Znenie nariadení (EÚ) 2019/2088 a (EÚ) 2020/852 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
            
            
               Článok 4
            
            
               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  3*.
            
            
               Článok 5
            
            
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
            
            
               V Bruseli […]
            
            
               
                     Za Spoločný výbor EHP
               
               
                     predseda
               
               
                     […]
               
               
               
               
                     tajomníci
               
            
         
         
            
               
                     Spoločného výboru EHP
               
               
                     […]
               
            
            
         
         
            
                  
                     (1)
                  
                        Ú. v. EÚ L 317, 9.12.2019, s. 1.
               
               
                  
                     (2)
                  
                        Ú. v. EÚ L 198, 22.6.2020, s. 13.
               
               
                  
                     (3)
                  *
                        [Ústavné požiadavky neboli oznámené.] [Ústavné požiadavky boli oznámené.]